ഹരിത കാമ്ബസുകളില് ഒതുങ്ങും പ്രതിരോധവുമായി എം.എസ്.എഫ് കോഴിക്കോട്: മുസ്ലിം ലീഗിന് തലവേദനയായ ഹരിതയെ കാമ്ബസുകളില് മാത്രമായി ഒതുക്കാന് ആലോചന. ഹരിതയുടെ സംസ്ഥാന, ജില്ല കമ്മിറ്റികള് പിരിച്ചുവിട്ട് എം.എസ്.എഫില് ലയിപ്പിക്കാനും ഹരിതയുടെ പ്രവര്ത്തനം കാമ്ബസുകളില് പരിമിതപ്പെടുത്താനുമാണ് നേതൃതലത്തിലെ ആലോചന. ഹരിത ഭാരവാഹികളെ അപകീര്ത്തിപ്പെടുത്തിയതിന് എം.എസ്.എഫ് സംസ്ഥാന പ്രസിഡന്റ് പി.കെ. നവാസ്, മലപ്പുറം ജില്ല പ്രസിഡന്റ് കബീര് മുതുപറമ്ബ്, ജന. സെക്രട്ടറി വി.എ. വഹാബ് എന്നിവര്ക്കെതിരെ വനിത കമീഷനില് പരാതി നല്കിയതിനെ തുടര്ന്ന് ഹരിതയുടെ പ്രവര്ത്തനം ലീഗ് നേതൃത്വം മരവിപ്പിച്ചിരിക്കുകയാണ്. കാമ്ബസിനു പുറത്തെ ഹരിതയുടെ ഇടപെടലുകള് പാര്ട്ടിക്ക് അലോസരങ്ങള് സൃഷ്ടിക്കുന്നതിനാലാണ് സംസ്ഥാന, ജില്ല കമ്മിറ്റികള് ഒഴിവാക്കി ഘടനമാറ്റത്തിന് ചര്ച്ച നടക്കുന്നത്. അതേസമയം, ഈ നീക്കത്തോട് എം.എസ്.എഫ് ദേശീയ കമ്മിറ്റി ശക്തമായി വിയോജിക്കുകയാണ്. സംസ്ഥാന കമ്മിറ്റിയിലെ നവാസ് വിഭാഗം ഒഴിച്ചുള്ളവരും ഹരിതയെ കാമ്ബസില് ഒതുക്കുന്നതിനോട് യോജിക്കുന്നില്ല.2011 ഫെബ്രുവരിയില് മുന് രാഷ്ട്രപതി എ.പി.ജെ. അബ്ദുല് കലാം പങ്കെടുത്ത എം.എസ്.എഫ് സംസ്ഥാന കാമ്ബസ് കോണ്ഫറന്സിലാണ് ഹരിതയുടെ പ്രഖ്യാപനമുണ്ടായത്. കാമ്ബസുകളില് എം.എസ്.എഫിന് സ്വാധീനമുറപ്പിക്കാന് മെഡിക്കല് വിദ്യാര്ഥികള്ക്കായി മെഡിഫെഡ്, എന്ജിനീയറിങ് വിദ്യാര്ഥികള്ക്കിടയില് ടെക്ഫെഡ് എന്നീ സംഘടനകളും പ്രഖ്യാപിച്ചു. ഇക്കാര്യങ്ങള് എം.എസ്.എഫ് നേതൃത്വം മുസ്ലിം ലീഗിന് റിപ്പോര്ട്ട് ചെയ്തു. തുടര്ന്ന് സംസ്ഥാന, ജില്ല കമ്മിറ്റികളും കാമ്ബസുകളില് യൂനിറ്റ് കമ്മിറ്റികളുമുണ്ടാക്കി. ഷഫീന നാദാപുരം പ്രസിഡന്റും ഫാത്തിമ തഹ്ലിയ സെക്രട്ടറിയുമായാണ് ആദ്യ സംസ്ഥാന കമ്മിറ്റി രൂപവത്കരിച്ചത്. എന്നാല്, ഒരുഘട്ടത്തിലും ഹരിതയുടെ പ്രവര്ത്തനങ്ങളെ ലീഗ് നേതൃത്വം എതിര്ത്തിരുന്നില്ല. 2018 ജനുവരിയില് നിലവില്വന്ന ഇപ്പോഴത്തെ കമ്മിറ്റിയുടെ കാലാവധി കഴിഞ്ഞവര്ഷം അവസാനിച്ചിരുന്നു. കോവിഡ് പശ്ചാത്തലത്തില് തെരഞ്ഞെടുപ്പ് നീണ്ടുപോയി. കാലാവധി കഴിഞ്ഞ കമ്മിറ്റിയെ ഇനി നിലനിര്ത്തേണ്ടതില്ലെന്നാണ് ലീഗ് തീരുമാനം. ഇതോടൊപ്പം ജില്ല കമ്മിറ്റികളുടെ പ്രവര്ത്തനവും അവസാനിപ്പിക്കും. അതേസമയം ജില്ല, സംസ്ഥാന കമ്മിറ്റികളുടെ പ്രവര്ത്തനം അവസാനിപ്പിക്കുന്നത് ഹരിതയുടെ ചിറകരിയുന്നതിന് തുല്യമാണെന്നാണ് എം.എസ്.എഫിലെ ഹരിത അനുകൂലികളുടെ പക്ഷം. നിലവിലെ ഭാരവാഹികളെ മാറ്റി ഹരിത മുന്നോട്ടുപോകണമെന്ന് മുസ്ലിം ലീഗിലെ വലിയ വിഭാഗവും താല്പര്യപ്പെടുന്നു.കഴിഞ്ഞദിവസം എം.എസ്. എഫ് ദേശീയ വൈസ് പ്രസിഡന്റ് ഫാത്തിമ തഹ്ലിയ നടത്തിയ വാര്ത്തസമ്മേളനത്തെ ലീഗ് നേതാക്കളടക്കം അനുകൂലമായാണ് വിലിയിരുത്തിയത്. തഹ്ലിയക്കെതിരെ നടപടി എടുക്കുമെന്ന പ്രചാരണം നേതൃത്വം തള്ളി.